《行香子 题陈伯玑浣花居图》
清代·朱中楣

半刺羲琴。一段巫云。轻衫淡染竹根青。苍龙斜倚，宝鸭新熏。

似竹初罢，风初袅，韵初生。

仙尘遥隔，幸睹芳真。何时揽袂羡宁馨。秋高月小，花满庭芬。

期怜香伴，清闺里，共论文。

作者简介：朱中楣，字远山，庐陵人。明宗室议汶女，吉水兵部侍郎李元鼎室，礼部尚书振裕母。有《石园随草》。